CELEX: 62018TN0008
Language: sl
Date: 2018-01-11 00:00:00
Title: Zadeva T-8/18: Tožba, vložena 11. januarja 2018 – easyJet Airline/Komisija

12.3.2018   
            
            
               SL
            
            
               Uradni list Evropske unije
            
            
               C 94/29
            
         Tožba, vložena 11. januarja 2018 – easyJet Airline/Komisija
   (Zadeva T-8/18)
   (2018/C 094/39)
   Jezik postopka: angleščina
   
      Stranki
   
   
      Tožeča stranka: easyJet Airline Co. Ltd (Luton, Združeno kraljestvo) (zastopnika: P. Willis, solicitor, in E. Bourtzalas, odvetnik)
   
      Tožena stranka: Evropska komisija
   
      Predloga
   
   Tožeča stranka Splošnemu sodišču predlaga, naj:
   
               —
            
            
               Sklep Komisije (EU) 2017/1861 (1) v celoti razglasi za ničen in vsekakor v delu, v katerem se ta nanaša na domnevno nezakonito državno pomoč, dodeljeno tožeči stranki, ter
            
         
               —
            
            
               Evropski komisiji naloži plačilo stroškov, ki so nastali tožeči stranki.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja šest tožbenih razlogov.
   
               1.
            
            
               Prvi tožbeni razlog: izpodbijani sklep zajema očitno napako pri presoji dejstev in prava, saj zadeva ugotovitev, da so bili upravljavci letališč le „posredniki“ dežele Sardinije, in da je torej financiranje, zagotovljeno tožeči stranki, vključevalo državna sredstva in ga je bilo mogoče pripisati državi.
            
         
               2.
            
            
               Drugi tožbeni razlog: izpodbijani sklep zajema očitno napako pri presoji dejstev in prava, saj zadeva ugotovitev, da je bila s financiranjem, ki so ga tožeči stranki zagotovili upravljavci letališč, tej podeljena neupravičena prednost in zlasti da je Komisija napačno uporabila načelo udeleženca v tržnem gospodarstvu.
            
         
               3.
            
            
               Tretji tožbeni razlog: izpodbijani sklep zajema očitno napako pri presoji dejstev in prava, saj zadeva ugotovitev, da financiranje zadevnih letalskih prevoznikov izkrivlja ali bi lahko izkrivljala konkurenco in prizadene trgovino med državami članicami.
            
         
               4.
            
            
               Četrti tožbeni razlog: izpodbijani sklep zajema očitno napako pri presoji dejstev in prava, saj zadeva ugotovitev, da domnevne pomoči, za katero je Komisija ugotovila, da je bila dodeljena tožeči stranki, ni mogoče odobriti kot združljive z notranjim trgom na podlagi izvzetij, določenih v členu 107(3) PDEU.
            
         
               5.
            
            
               Peti tožbeni razlog: izpodbijani sklep zajema očitno napako pri presoji dejstev in prava v delu, v katerem je Komisija kršila načelo legitimnih pričakovanj, saj je imela tožeča stranka legitimno pričakovanje, da njeno sklepanje dogovorov z upravljavci letališč ni vključevalo državne pomoči.
            
         
               6.
            
            
               Šesti tožbeni razlog: izpodbijani sklep nima zadostne obrazložitve glede: (a) ugotovitve, da so bili upravljavci letališč le „posredniki“ dežele Sardinije, in da je torej financiranje, ki so ga zagotovili tožeči stranki, vključevalo državna sredstva in ga je bilo mogoče pripisati državi; ter (b) uporabe načela udeleženca v tržnem gospodarstvu za ugotovitev, da je tožeča stranka prejela neupravičeno prednost.
            
         
      (1)  Sklep Komisije (EU) 2017/1861 z dne 29. julija 2016 o državni pomoči SA33983 (2013/C) (ex 2012/NN) (ex 2011/N) – Italija – Nadomestilo sardinskim letališčem za opravljanje obveznosti javne službe (UL 2017, L 268, str. 1).